153. löggjafarþing 2022–2023.

Þingskjal 2259 — 1147. mál.

Svar

innviðaráðherra við fyrirspurn frá Andrési Inga Jónssyni um skerðingu
á húsnæðisstuðningi til hreyfihamlaðra einstaklinga
vegna sérútbúinna bifreiða.

1.	Hversu oft á undanförnum fimm árum hefur húsnæðisstuðningur fatlaðs einstaklings verið skertur vegna þess að sérútbúin bifreið telst til eignar viðkomandi?

Í lögum um húsnæðisbætur, nr. 75/2016, og reglugerð um húsnæðisbætur, nr. 1200/2016, er gert ráð fyrir því að eignir umsækjanda yfir ákveðnum mörkum skerði rétt hans til húsnæð
isbóta. Með eignum er átt við allar eignir skv. 72. gr. laga um tekjuskatt að frádregnum skuldum, sbr. 3. mgr. 18. gr. laga um húsnæðisbætur. Eina undanþágan sem er að finna í lög
um snýr að fasteignum eða búseturétti enda hafi þær ekki verið í eigu umsækjanda eða ann
arra heimilismanna meðan á greiðslum húsnæðisbóta stóð, sbr. 2. mgr. 18. gr. laganna.

Þrátt fyrir þetta hefur Húsnæðis- og mannvirkjastofnun horft fram hjá sérútbúnum bifreið
um við útreikning á eignastöðu hafi verið óskað eftir því, en mögulegt er að í einhverjum til
vikum hafi ekki legið fyrir hvort um sérútbúna bifreið hafi verið að ræða þegar horft er til eignastöðu samkvæmt skattframtali. Því er ekki hægt að svara því hversu oft húsnæðisbætur hafi verið skertar vegna eigna þar sem hluti er bifreið sem er sérútbúin.

2.	Telur ráðherra eðlilegt að félagslegur húsnæðisstuðningur sé skertur vegna dýrs og sér
útbúins ökutækis, sem Tryggingastofnun styrkir einstaklinga til að kaupa með því mark
miði að stuðla að því að hreyfihamlaðir einstaklingar geti lifað sjálfstæðu lífi?

Líkt og komið hefur fram hefur Húsnæðis- og mannvirkjastofnun horft fram hjá sérútbún
um bifreiðum við útreikning á eignastöðu að því gefnu að óskað hafi verið eftir því. Vert er að vekja athygli á því að í c-lið 16. gr. reglugerðar nr. 1084/2020, um hlutdeildarlán, er kveð
ið á um að sérútbúin bifreið sem nauðsynleg er vegna fötlunar eða sjúkdóms falli undir und
anþágur frá almennum skilyrðum hlutdeildarlána.